รบกวนค่ะประจำเดือนมาแบบกระปิดกระปอยแบบติดผ้าอนามัยน้อยมาก ประมาณ 3 อาทิตย์ติดกันจากนั้นประจำเดือนมาปกติ 2 วันแรกเข้าวันที่ 3 มาเยอะมาก มีการการปวดท้อง (ปกติเป็นคนปวดยากมาก)เปลี่ยนผ้าอนามัยขนาด 30 ซม. 6 ผืนกลางคืนใช้ขนาด 40 ซม. ล้น ทะลุเปื้อนผ้ารองกันเปื้อนที่นอนและมีลิ่มเลือดก้อนใหญ่บ้าง เล็กบ้างควรทานยาหรือพบแพทย์หลังจากประจำเดือนหมดรึไม่ค่ะปล. 1. เป็น PCOS ถุงน้ำเยอะ และเคยประจำเดือนไม่มา 8 เดือน ใช้วิธีทานยาคุม และยาปรับฮอร์โมน หยุดทานมา 2 ปีแล้วปล. เมื่อ 7 ปีก่อนเคยมีอาการเหมือนข้างต้นครั้งเดียวและมาเป็นอีกรอบคือปัจจุบัน
สวัสดีค่ะ อาการมีเลือดออกกะปริดกะปรอย 3 สัปดาห์ติดต่อกัน แล้วหลังจากนั้น มีประจำเดือนมาปริมาณมาก โดยต้องใช้ผ้าอนามัย 6 แผ่นต่อวัน ถือว่ามีอาการเลือดออกจากช่องคลอดผิดปกติ โดยอาจเกิดจากสาเหตุ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น2. มีการอักเสบติดเชื้อในโพรงมดลูก3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นสำหรับภาวะที่มีถุงน้ำจำนวนมากในรังไข่ ปกติ มักทำให้มีอาการขาดประจำเดือนมาก่อน แล้วตามด้วยอาการมีประจำเดือนมามากค่ะ ดังนั้น หากไม่ได้มีอาการขาดประจำเดือนมานานก่อนหน้านี้ ก็ไม่น่าใช่สาเหตุแนะนำว่า หากที่ผ่านมาได้มีเพศสัมพันธ์ ควรลองตรวจหาการตั้งครรภ์ดูด้วยค่ะ หากตรวจไม่พบ และเลือดยังคงมีเลือดออกกะปริดกะปรอยอีก หรือประจำเดือนในรอบต่อไป ยังคงมีปริมาณมาก หรือมีปวดท้องมากอีก ก็ควรไปพบสูติ-นรีแพทย์เพื่อตรวจหาสาเหตุและรักษาค่ะ โดยทั้งนี้ ในช่วงที่มีเลือดออกอยู่ ก็สามารถไปพบแพทย์เพื่อตรวจได้ค่ะ